نیتن یاہو کی دھمکی عرب و اسلامی ممالک کے لئے قابل شرم

صیہونی حکومت کے وزیراعظم نے دھمکی دی ہے کہ غزہ پر دوبارہ قبضہ کیا جاسکتا ہے۔

خبر کا کوڈ: ۴۴۰۱۲۱

تاریخ: ۰۸ تير ۲۰۱۹ - ۲۰:۴۳

رسا نیوز ایجنسی کی رپورٹ کے مطابق صیہونی حکومت کے وزیراعظم نتنیاہو نے اسرائیلی ریڈیو سے بات چیت کرتے ہوئے کہا کہ حماس کے سینیئر لیڈران منجملہ اسماعیل ہنیہ غزہ پر اسرائیلی فوج کے حملے میں نہیں بچ سکیں گے۔

دوسری جانب فلسطین کی اسلامی مزاحمتی تحریک حماس نے کہا ہے کہ یاہو کو یہ جان لینا چاہئے کہ فلسطین کی مقبوضہ سرزمینوں کی آزادی حتمی اور یقینی ہے۔

صیہونی حکومت نے دوہزار پانچ کے موسم گرما میں غزہ سے پسپائی اختیار کرلی تھی لیکن اس کے ایک سال بعد سے اس نے غزہ کا محاصرہ کرلیا جو ابھی تک جاری ہے۔

اسرائیلی وزیراعظم نے اس سے پہلے بھی دعوی کیا تھا کہ وہ غرب اردن کے بعض علاقوں کو مقبوضہ سرزمینوں میں ضم کرلیں گے۔ ان کے اس بیان پر بھی حماس نے سخت ردعمل کا اظہار کیا تھا۔